CELEX: 62008TO0529
Language: el
Date: 2010-04-13 00:00:00
Title: Διάταξη του Γενικού Δικαστηρίου (πρώτο τμήμα) της 13ης Απριλίου  2010. # Territorio Histórico de Álava - Diputación Foral de Álava και λοιπών κατά Ευρωπαϊκής Επιτροπής. # Προσφυγή ακυρώσεως - Κρατικές ενισχύσεις - Φορολογικά πλεονεκτήματα - Ανάκτηση κρατικών ενισχύσεων που κηρύχθηκαν παράνομες - Εφαρμογή του καθεστώτος του ανατοκισμού - Επιβεβαιωτική πράξη - Απαράδεκτο. # Συνεκδικασθείσες υποθέσεις T-529/08 έως T-531/08.

Διάταξη του Γενικού Δικαστηρίου (πρώτο τμήμα) της 13ης Απριλίου 2010 – Diputación Foral de Álava κ.λπ. κατά Επιτροπής 
      (Συνεκδικασθείσες υποθέσεις T-529/08 έως T-531/08)
      «Προσφυγή ακυρώσεως – Κρατικές ενισχύσεις – Φορολογικά πλεονεκτήματα – Ανάκτηση κρατικών ενισχύσεων που κηρύχθηκαν παράνομες – Εφαρμογή του καθεστώτος του ανατοκισμού – Επιβεβαιωτική πράξη – Απαράδεκτο»
      Προσφυγή ακυρώσεως – Προσφυγή κατά αποφάσεως που επιβεβαιώνει προηγουμένη απόφαση η οποία δεν προσβλήθηκε εμπροθέσμως – Απαράδεκτο – Έννοια της επιβεβαιωτικής αποφάσεως – Απόφαση που εκδίδεται κατόπιν επανεξετάσεως της προηγουμένης αποφάσεως και βάσει νέων στοιχείων – Δεν εμπίπτει (Άρθρο 230 ΕΚ) (βλ. σκέψεις 28-30)
      Αντικείμενο 
      
         
               Αίτημα περί ακυρώσεως της επιστολής της Επιτροπής, της 2ας Οκτωβρίου 2008, με την οποία υποδεικνύεται στους προσφεύγοντες
                  ότι πρέπει να εφαρμόσουν τη μέθοδο του ανατοκισμού στο πλαίσιο της ανακτήσεως των κρατικών ενισχύσεων που κηρύχθηκαν παράνομες
                  με τις αποφάσεις 2002/820/ΕΚ, 2002/894/ΕΚ και 2003/27/ΕΚ της Επιτροπής, της 11ης Ιουλίου 2001, για το καθεστώς κρατικών ενισχύσεων
                  που εφάρμοσε η Ισπανία υπέρ των επιχειρήσεων της Άλαβα, της Guipúzcoa και της Vizcaya υπό μορφή έκπτωσης φόρου 45 % επί των
                  επενδύσεων (αντιστοίχως ΕΕ 2002, L 296, σ. 1, ΕΕ 2002, L 314, σ. 26, και ΕΕ 2003, L17, σ. 1), και με τις αποφάσεις 2002/892/ΕΚ,
                  2002/540/ΕΚ και 2002/806/ΕΚ της Επιτροπής, της 11ης Ιουλίου 2001, για το καθεστώς κρατικών ενισχύσεων που εφάρμοσε η Ισπανία
                  σε ορισμένες νεοσύστατες επιχειρήσεις στην Άλαβα, στη Guipúzcoa και στη Vizcaya (αντιστοίχως ΕΕ 2002, L 314, σ. 1, ΕΕ 2002,
                  L 174, σ. 31, και ΕΕ 2002, L 279, σ. 35), αποφάσεις που επικυρώθηκαν με τις αποφάσεις του Πρωτοδικείου της 9ης Σεπτεμβρίου
                  2009, T-227/01 έως T-229/01, T-265/01, T-266/01 και T-270/01, Diputación Foral de Álava κ.λπ. κατά Επιτροπής (Συλλογή 2009,
                  σ. ΙΙ-3029) και T-230/01 έως T-232/01 και T-267/01 έως T-269/01, Diputación Foral de Álava κ.λπ. κατά Επιτροπής (δεν έχει
                  δημοσιευθεί στη Συλλογή).
               
            Διατακτικό 
      Το Γενικό Δικαστήριο διατάσσει:
      
         
                  1)
               
               
                  
               
               
                  	Απορρίπτει τις προσφυγές ως απαράδεκτες.
               
            
         
                  2)
               
               
                  
               
               
                  	Καταδικάζει τους προσφεύγοντες Territorio Histórico de Álava – Diputación Foral de Álava, Territorio Histórico de Guipúzcoa
                     – Diputación Foral de Guipúzcoa και Territorio Histórico de Vizcaya – Diputación Foral de Vizcaya να φέρουν τα δικαστικά τους
                     έξοδα, καθώς και τα έξοδα στα οποία υποβλήθηκε η Ευρωπαϊκή Επιτροπή.